# Bonaventura Bassegoda i Amigó

### De Viquipèdia

Bonaventura Bassegoda i Amigó (Barcelona 1862 - 1940) fou un escriptor i arquitecte català.

Fou secretari de la Junta Permanent d'Unió Catalanista per a l'Assemblea d'Olot de 1897. Milità a la Lliga de Catalunya i fou membre de l'Acadèmia de Bones Lletres (1922) i de l'Acadèmia de Belles Arts.

Com a escriptor fou premiat als Jocs Florals del 1880, el 1881, el 1884 i el 1885. També fou redactor de La Renaixença, La Ilustració Catalana i L'Avenç, i col·laborà, des del 1905, al Diario de Barcelona i, després, a La Vanguardia.

Com a arquitecte participà en el pla de reforma de Barcelona. Les seves obres més representatives són la casa Rocamora (entre el passeig de Gràcia i el carrer de Casp), la casa Berenguer (carrer de la Diputació) i el col·legi Comtal (1909), a Barcelona, el Casino del Masnou i la casa Malagrida d'Olot.

## [edita] Obres

- Viva l'avi! (1885)
- Pluja d'estiu (1886)
- Mero (1887)
- Joc de cartes (1887),
- Quaranta graus al sol (1886)

Obtingut de "http://ca.wikipedia.org../../../b/o/n/Bonaventura_Bassegoda_i_Amig%C3%B3_b72b.html"

Categories: Escriptors catalans | Escriptors en català | Arquitectes catalans

##### Views

- Article
- Discussió
- Revisió actual

##### Cerca